বিগ্রেডের আগে কলকাতায় কী অবস্থা দেখুন

কলকাতা: বছর ঘুরলে ২৬ এর নির্বাচন, তার আগে ময়দানে কোমর বেধে নামতে শ্রমিক, কৃষক, খেতমজুর ও বস্তি ফেডারেশনের ডাকে বামেদের ব্রিগেড সমাবেশ (CPM Brigade)। ঘুরে দাঁড়াতে কি কোনও বাড়তি অক্সিজেন পাবে আজকের সমাবেশ থেকে?প্রশ্ন রাজনৈতিক মহলের। জেলাগুলি থেকে ব্রিগেডমুখী বামেদের কর্মী-সমর্থকেরা। উত্তরবঙ্গ ও রাজ্যের অন্যান্য প্রান্ত থেকে ইতিমধ্যেই মানুষজন এসে পৌঁছেছেন। সভার জন্য পুলিশের পক্ষ থেকে রাস্তাঘাটে বিশেষ নিরাপত্তা এবং যান নিয়ন্ত্রণের ব্যবস্থা নেওয়া হয়েছে। উত্তরবঙ্গ ও রাজ্যের অন্যান্য প্রান্ত থেকে ইতিমধ্যেই মানুষজন এসে পৌঁছেছেন। সভার জন্য পুলিশ রাস্তাঘাটে বিশেষ নিরাপত্তা এবং যান নিয়ন্ত্রণের ব্যবস্থা করেছে। সমাবেশে শহরে প্রায় ২৫০০ পুলিশ মোতায়েন রয়েছে। এখনও শহরে যানজট দেখা যায়নি। মোটামুটি শহরের বড় রাস্তাতে ট্রাফিক নিয়ন্ত্রণে রয়েছে।

শহরের পরিস্থিতি স্বাভাবিক রাখতে সমস্তরকম ব্যবস্থা নিয়েছে কলকাতা পুলিশ। লালবাজার সূত্রের খবর, রবিবার শহরে নিরাপত্তায় মোতায়েন রয়েছে প্রায় ২৫০০ পুলিশ। শিয়ালদা ও হাওড়া স্টেশন, পার্ক সার্কাস ময়দান, খিদিরপুর মোড়, ভিক্টোরিয়া হাউস, এক্সাইড মোড়-সহ আটটি জায়গায় ছোট-বড় মিছিল বিগ্রেড ময়দানের দিকে এগোবে। এছাড়াও জেলা থেকে শহরের বিভিন্ন প্রান্ত থেকে ছোট ছোট একাধিক মিছিলের আসার শুরু করেছে। ফলে ছুটির দিন হলেও এই সমাবেশের ফলে বেলা বাড়ার সঙ্গে সঙ্গে শহরজুড়ে যানজট হবে বলে মনে করছে। এই সকল এলাকায় মোতায়েন করা কলকাতা পুলিশের ট্রাফিকের পদস্থ আধিকারিকদের। একদিকে ট্রাফিককে সচল রাখা অন্যদিকে নিরাপত্তার জন্য লালবাজারের ট্রাফিক বিভাগের উচ্চপদস্থ আধিকারিকদের পাশাপাশি ময়দানে থাকছেন অন্য পুলিশ আধিকারিকরাও। পুলিশ সূত্রের খবর, হাওড়া স্টেশন, ব্রেবোর্ন রোড, রবীন্দ্র সরণি, বেন্টিঙ্ক স্ট্রিট, ধর্মতলা দিয়ে বাম সমর্থকরা মূলত ব্রিগেডে যাবেন ৷ এছাড়াও শিয়ালদা থেকে এজেসি বোস রোড, এসএন ব্যানার্জি রোড, ধর্মতলা হয়ে ব্রিগেডে যাবেন সমাবেশে আসা দলীয় কর্মীরা। আর তার জেরে চিত্তরঞ্জন অ্যাভিনিউ, আশুতোষ মুখার্জি রোড, রেড রোড, পার্ক স্ট্রিট, জওহরলাল নেহরু রোড, এজেসি বোস রোড, সিআইটির মত গুরুত্বপূর্ণ রাস্তায় পুলিশ পিকেটিং রয়েছে।

আরও পড়ুন: ২১ জুলাই ইডেনে কেকেআর এর ম্যাচ, কতক্ষণ চলবে মেট্রো?

প্রাক্তন মুখ্যমন্ত্রী বুদ্ধদেব ভট্টাচার্যের মৃত্যুর পর বামেদের এই প্রথম ব্রিগেড সমাবেশ। শ্রমিক, কৃষক, খেতমজুর সংগঠনের ডাকে ব্রিগেড সমাবেশের মূল লক্ষ্য দলের শ্রেণি সংগঠন গুলিতে জনভিত্তি তৈরি করা। শ্রমিক মেহনতি মানুষের সমর্থনে একসময় ক্ষমতায় ছিল রাজ্যে বামেরা। জনবিচ্ছিন্নতা কাটাতে শ্রমিক, মেহনতি খেত মজুরদের উপরেই মূল ভরসা খুঁজতে চলেছে রবিবারের ব্রিগেড। এদিকে ভিড় নিয়ে আশাবাদী বাম নেতৃত্ব। এর আগেও ব্রিগেডে লোক এনেছে সিপিএম। কিন্তু ভোট কোথায়? চলে যাওয়া ভোট কি ফিরবে?

দেখুন ভিডিও